Kardinal von Rauscher stod personlig svært nær keiser Franz Josef I. Han ble i 1860 kalt til medlem av Riksrådet og var fra 1861 medlem av det østerrikske Herrehuset. Hans polit iske innflytelse var ikke ubetydelig, blant annet for å fri den katolske kirke i Østerrike fra den josefinismens store verdslige innflytelse. Han spilte også en viktig rolle for tilkomsten av konstitusjonen av 1861, og fremmet den frisinnede sentralistiske politikk til Anton von Schmerlings ministerium.